ਆਰੰਭ ਦੀ ਮਿੱਥ
ਆਰੰਭ ਦੀ ਮਿੱਥ ਇੱਕ ਮਿਥ ਹੈ ਜੋ ਕੁਦਰਤੀ ਜਾਂ ਸਮਾਜਿਕ ਸੰਸਾਰ ਦੇ ਕਿਸੇ ਗੁਣ ਦੀ ਮੂਲ ਉਤਪਤੀ ਦਾ ਵਰਣਨ ਕਰਦੀ ਹੈ। ਆਰੰਭ ਦੀ ਮਿੱਥ ਦੀ ਇੱਕ ਕਿਸਮ ਬ੍ਰਹਿਮੰਡ ਦੀ ਮਿਥ ਹੈ, ਜੋ ਕਿ ਸੰਸਾਰ ਦੀ ਸਿਰਜਣਾ ਦੀ ਵਿਆਖਿਆ ਕਰਦੀ ਹੈ। ਐਪਰ, ਬਹੁਤੇ ਸਭਿਆਚਾਰਾਂ ਵਿੱਚ ਬ੍ਰਹਿਮੰਡ ਦੀ ਉਤਪਤੀ ਦੀ ਮਿਥ ਤੋਂ ਬਾਅਦ ਦੀਆਂ ਕਹਾਣੀਆਂ ਹਨ, ਜੋ ਕਿ ਪਹਿਲਾਂ ਹੀ ਮੌਜੂਦ ਬ੍ਰਹਿਮੰਡ ਦੇ ਅੰਦਰ ਕੁਦਰਤੀ ਵਰਤਾਰਿਆਂ ਅਤੇ ਮਨੁੱਖੀ ਸੰਸਥਾਵਾਂ ਦੇ ਉਤਪੰਨ ਹੋਣ ਦਾ ਵਰਣਨ ਕਰਦੀਆਂ ਹਨ।  ਪੱਛਮੀ ਕਲਾਸੀਕਲ ਸਕਾਲਰਸ਼ਿਪ ਵਿਚ, ਪ੍ਰਾਚੀਨ ਯੂਨਾਨੀ αἴτιον, "ਕਾਰਨ" ਤੋਂ etiological ਮਿਥ ਅਤੇ aition ਸ਼ਬਦ ਦੀ ਵਰਤੋਂ ਕਈ ਵਾਰ ਅਜਿਹੀ ਮਿਥ ਲਈ ਕੀਤੀ ਜਾਂਦੀ ਹੈ ਜੋ ਵਿਸ਼ੇਸ਼ ਤੌਰ ਤੇ ਕਿਸੇ ਵਸਤੂ ਜਾਂ ਰੀਤ ਰਵਾਜ ਦੇ ਵਜੂਦ ਵਿੱਚ ਆਉਣ ਦੀ ਵਿਆਖਿਆ ਕਰਦੀ ਹੈ। 